મોરબી : ગઈકાલે મોરબીના વાવડી રોડ ઉપરથી અસ્થિર મગજના પપ્પીબેન નામના મહિલા મળી આવતા 181 અભયમ દ્વારા મોરબી એ ડિવિઝન પોલીસ મથકને સોંપવામાં આવ્યા હતા જ્યાં તપાસનીશ અધિકારી એ. એસ. આઈ. આર. બી વ્યાસ દ્વારા ત્વરિત કાર્યવાહી કરી મહિલાના વાલી -વારસોને શોધવા પ્રયાસ કરવામાં આવતા ગણતરીની કલાકોમાં જ તેમના પરિવારજનોની જાણકારી મળી જતા મોડીરાત્રે પપ્પીબેન ઉર્ફે સંગીતાબેનનું તેમના પરિવારજનો સાથે મિલન કરાવવામાં આવ્યું હતું.